অসমীয়া চলচ্চিত্ৰৰ বিশিষ্ট প্ৰযোজক প্ৰাঞ্জল ভৰালীয়ে আজি ৰাতিপুৱা গুৱাহাটীৰ নেমকেয়াৰ হস্পাতালত শেষ নিশ্বাস ত্যাগ কৰে।
প্ৰয়াত ভৰালীয়ে 'জোন দা ইমান গুণ্ডা', 'চুৰেণ চোৰৰ পুতেক', আদিৰ দৰে জনপ্ৰিয় অসমীয়া চলচ্চিত্ৰ প্ৰযোজনা কৰিছিল।
ভৰালীয়ে দীৰ্ঘদিনৰ পৰা বৃক্ক আৰু ডায়েবেটিছ ৰোগত আক্ৰান্ত হৈ আছিল।
আনহাতে, বিশিষ্ট চলচ্চিত্ৰ প্ৰযোজক গৰাকীৰ পৰলোকপ্ৰাপ্তিত গভীৰ শোক প্ৰকাশ কৰিছে মুখ্য মন্ত্ৰী সৰ্বানন্দ সোণোৱালে।
আজি এক বিবৃতিযোগে সোণোৱালে কয় যে, জীৱনকালত একান্ত নিষ্ঠা আৰু ঐকান্তিকতাৰে প্ৰয়াত ভৰালীয়ে অসমীয়া চলচ্চিত্ৰ জগতলৈ ডি অৱদান আগবঢ়াই গৈছে সেয়া ৰাজ্যখনৰ সংস্কৃতিপ্ৰেমী জনসাধাৰণে শ্ৰদ্ধাৰে স্মৰণ কৰিব।
জনপ্ৰিয় চলচ্চিত্ৰ প্ৰযোজনাৰে তেখেতে অসমীয়া চলচ্চিত্ৰৰ জৰিয়তে জনসাধাৰণক বিশেষ আমোদ প্ৰদানৰ যাত্ৰা আৰম্ভ কৰিছিল বুলিও মুখ্য মন্ত্ৰীয়ে লগতে কয়।
সোণোৱালে প্ৰয়াত প্ৰাঞ্জল কুমাৰ ভৰালীৰ বিদেহী আত্মাৰ চিৰশান্তিৰ বাবে ভগৱানৰ ওচৰত প্ৰাৰ্থনা জনোৱাৰ উপৰিও শোকসন্তপ্ত পৰিয়ালবৰ্গলৈ গভীৰ সমবেদনা জ্ঞাপন কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
